મીરપુર, 18 જૂનઃ સ્ટુઅર્ટ બિન્નીની ચાર રનમાં છ વિકેટ અને મોહિત શર્માની 22 રનમાં ચાર વિકેટની મદદથી ભારતે 105 રનના મામુલી સ્કોરવાળી મેચમાં બાંગ્લાદેશને 47 રનથી પરાજય આપીને ત્રણ મેચોની શ્રેણીને 2-0થી જીતી લીધી છે. બિન્નીને શાનદાર પ્રદર્શન બદલ મેન ઓફ ધ મેચ જાહેર કરવામાં આવ્યો હતો. વરસાદના કારણે મેચ મોડી શરૂ થઇ હતી અને ઓવર 41 કરી દેવામાં આવી હતી. ભારતીય બેટ્સમેનોએ શરમજનક પ્રદર્શન કરતા 25.03 ઓવરમાં માત્ર 105 રનમાં જ પેવેલિયન ભેગી થઇ ગઇ હતી, પરંતુ મોહિત અને બિન્નીની શાનદાર બોલિંગની મદદથી બાંગ્લાદેશની ટીમ 17.4 ઓવરમાં માત્ર 58 રન જ બનાવી શકી. કોઇપણ ટીમનો ભારત વિરુદ્ધ વનડેમાં ન્યુનતમ સ્કોર છે.